Lithocarpus

Lithocarpus er en slekt med eviggrønne trær, eller mer sjeldent busker, i bøkefamilien. Den hannlige blomsterstanden er opprett, og blomstene bestøves av insekter. Frukten er en nøtt som nederst er omgitt av en skålformet cupola, ikke ulikt eik.

De omtrent 300 artene er utbredt i subtropiske og tropiske deler av Øst- og Sørøst-Asia. Én art fra vestlige Nord-Amerika ble tidligere regnet hit, men den er nå plassert i en egen slekt, Notholithocarpus. I Kina er nordgrensen for utbredelsen sørskråningen til Qinling-fjellene.

Noen arter, for eksempel den japanske Lithocarpus edulis, har spiselige nøtter. De blir også plantet som prydtrær i land der klimaet passer.

 Litteratur 



 Eksterne lenker 


Kategori:Bøkefamilien